ddrg/super_eurlex huggingface dataset:
97/665/EY: Komission päätös, tehty 29 päivänä syyskuuta 1997, tiettyjen määritellyllä alueella Espanjassa tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi tehdyn päätöksen 97/85/EY muuttamisesta (Ainoastaan espanjankielinen teksti on todistusvoimainen)



Virallinen lehti nro L 280 , 14/10/1997 s. 0015 - 0016



KOMISSION PÄÄTÖS, tehty 29 päivänä syyskuuta 1997, tiettyjen määritellyllä alueella Espanjassa tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi tehdyn päätöksen 97/85/EY muuttamisesta (Ainoastaan espanjankielinen teksti on todistusvoimainen) (97/665/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1417/97 (2), ja erityisesti sen 6 artiklan 4 kohdan, sekä katsoo, että asetuksen (ETY) N:o 822/87 6 artiklan 1 kohdan mukaan kaikki uudet viiniviljelmät kielletään 31 päivään elokuuta 1998 asti; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja 1997/1998 sellaisille alueille, jotka on tarkoitettu tuottamaan - tma-laatuviinejä ja - pöytäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne., ja joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Espanjan hallitus on pyytänyt 3 päivänä joulukuuta 1996 tämän säännöksen soveltamista tiettyjen alueiden osalta; pyynnön vuoksi komissio teki 9 päivänä tammikuuta 1997 päätöksen 97/85/EY (3), uusi, 245 hehtaarin aluetta koskeva pyyntö esitettiin 26 päivänä kesäkuuta 1997; kyseisellä pyynnöllä käytetään loppuun mahdolliset uusille viljelmille myönnetyt luvat, pyyntöjen tarkastelu osoitti, että kyseiset tma-laatuviinit täyttävät säädetyt vaatimukset; asetuksessa (ETY) N:o 822/87 säädettyä 3 615 hehtaarin rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/85/EY liite tämän päätöksen liitteellä. 2 artikla Tämä päätös on osoitettu Espanjan kuningaskunnalle. Tehty Brysselissä 29 päivänä syyskuuta 1997. Komission puolesta Franz FISCHLER Komission jäsen (1) EYVL L 84, 27.3.1987, s. 1 (2) EYVL L 196, 24.7.1997, s. 10 (3) EYVL L 27, 30.1.1997, s. 35 LIITE >TAULUKON PAIKKA>
97/659/EY: Komission päätös, tehty 1 päivänä lokakuuta 1997, yhteisön rahoitusavustuksesta Newcastlen taudin hävittämiseen Saksassa (Ainoastaan sakankielinen teksti on todistusvoimainen)



Virallinen lehti nro L 278 , 11/10/1997 s. 0028 - 0028



KOMISSION PÄÄTÖS, tehty 1 päivänä lokakuuta 1997, yhteisön rahoitusavustuksesta Newcastlen taudin hävittämiseen Saksassa (Ainoastaan sakankielinen teksti on todistusvoimainen) (97/659/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/ETY (2), ja erityisesti sen 3 artiklan 3 kohdan ja 4 artiklan 2 kohdan, sekä katsoo, että Saksassa vuonna 1995 on esiintynyt 28 Newcastlen tautitapausta; tämän taudin ilmaantuminen muodostaa vakavan vaaran yhteisön siipikarjalle, ja taudin mahdollisimman pikaisen hävittämisen edistämiseksi yhteisöllä on mahdollisuus korvata aiheutuneet tappiot, heti kun Newcastlen taudin puhkeaminen oli virallisesti vahvistettu, kansalliset viranomaiset toteuttivat aiheelliset toimenpiteet, mukaan lukien päätöksen 90/424/ETY 3 artiklan 2 kohdassa luetellut toimenpiteet; Saksa antoi nämä toimenpiteet tiedoksi, edellytykset yhteisön rahoitusavustuksen saamiseen täyttyvät, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa voi saada yhteisön rahoitusavustusta vuonna 1995 esiintyneiden Newcastlen tautitapausten vuoksi. Yhteisön rahoitusavustus on: - 50 prosenttia Saksalle aiheutuneista kuluista, jotka johtuvat korvausten maksamisesta omistajille tapauksen mukaan teurastuksesta tai siipikarjan ja siipikarjatuotteiden hävittämisestä, - 50 prosenttia Saksalle aiheutuneista kuluista, jotka johtuvat tilojen ja kaluston puhdistamisesta ja desinfioinnista, - 50 prosenttia Saksalle aiheutuneista kuluista, jotka johtuvat korvausten maksamisesta omistajille saastuneen rehun ja kaluston tuhoamisesta. 2 artikla 1. Yhteisön rahoitusavustus myönnetään perusteena olevien asiakirjojen esittämisen jälkeen. 2. Saksan on toimitettava 1 kohdassa tarkoitetut asiakirjat viimeistään kolmen kuukauden kuluessa siitä, kun tämä päätös on annettu tiedoksi. 3 artikla Tämä päätös on osoitettu Saksan liittotasavallalle. Tehty Brysselissä 1 päivänä lokakuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31
97/654/EY: Komission päätös, tehty 29 päivänä syyskuuta 1997, tiettyjen Itävallassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi tehdyn päätöksen 97/280/EY muuttamisesta (Ainoastaan saksankielinen teksti on todistusvoimainen)



Virallinen lehti nro L 275 , 08/10/1997 s. 0012 - 0013



KOMISSION PÄÄTÖS, tehty 29 päivänä syyskuuta 1997, tiettyjen Itävallassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi tehdyn päätöksen 97/280/EY muuttamisesta (Ainoastaan saksankielinen teksti on todistusvoimainen) (97/654/EY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1417/97 (2), ja erityisesti sen 6 artiklan 4 kohdan, sekä katsoo, että asetuksen (ETY) N:o 822/87 6 artiklan 1 kohdan mukaan kaikki uudet viiniviljelmät kielletään 31 päivään elokuuta 1998; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja 1997/1998 sellaisille alueille, jotka on tarkoitettu tuottamaan - tma-laatuviinejä, ja - pöytäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne., ja joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Itävalta on pyytänyt 6 päivänä joulukuuta 1996, 22 päivänä tammikuuta 1997 ja 10 päivänä maaliskuuta 1997 tämän säännöksen soveltamista tiettyjen alueiden osalta; pyyntöjen vuoksi komissio teki 17 päivänä huhtikuuta 1997 päätöksen 97/280/EY (3), uusi, 82 hehtaarin aluetta koskeva pyyntö esitettiin 8 päivänä heinäkuuta 1997; kyseisellä pyynnöllä käytetään loppuun uusille viljelmille mahdolliset luvat, viimeisen pyynnön tarkastelu osoitti, että kyseiset tma-laatuviinit täyttävät säädetyt vaatimukset; asetuksessa (ETY) N:o 822/87 säädettyä 139 hehtaarin rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/280/EY liite tämän päätöksen liitteellä. 2 artikla Tämä päätös on osoitettu Itävallan liittotasavallalle. Tehty Brysselissä 29 päivänä syyskuuta 1997. Komission puolesta Franz FISCHLER Komission jäsen (1) EYVL L 84, 27.3.1987, s. 1 (2) EYVL L 196, 24.7.1997, s. 10 (3) EYVL L 112, 29.4.1997, s. 54 LIITE >TAULUKON PAIKKA>
97/763/EY: Neuvoston päätös, tehty 10 päivänä marraskuuta 1997, Euroopan yhteisön ja Etelä-Afrikan tasavallan tieteellistä ja teknologista yhteistyötä koskevan sopimuksen tekemisestä



Virallinen lehti nro L 313 , 15/11/1997 s. 0025 - 0025



NEUVOSTON PÄÄTÖS, tehty 10 päivänä marraskuuta 1997, Euroopan yhteisön ja Etelä-Afrikan tasavallan tieteellistä ja teknologista yhteistyötä koskevan sopimuksen tekemisestä (97/763/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 m artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Euroopan yhteisö ja Etelä-Afrikka toteuttavat parhaillaan erityisiä TTK-ohjelmia molemmille tärkeillä aloilla, aikaisemman kokemuksen perusteella molemmat osapuolet ovat ilmaisseet halunsa yhteistyön syventämiseen ja laajentamiseen tieteen ja tekniikan aloilla, tämä yhteistyötä koskeva sopimus tieteen ja teknologian alalla muodostaa osan yhteistyöstä toisaalta yhteisön ja sen jäsenvaltioiden, toisaalta Etelä-Afrikan välillä, neuvosto valtuutti 22 päivänä tammikuuta 1996 tekemällään päätöksellä komission neuvottelemaan yhteisön ja Etelä-Afrikan tasavallan välisen tieteellistä ja teknologista yhteistyötä koskevan sopimuksen, neuvosto teki 5 päivänä joulukuuta 1996 päätöksen tieteellistä ja teknologista yhteistyötä koskevan sopimuksen allekirjoittamisesta yhteisön puolesta, Euroopan yhteisön ja Etelä-Afrikan tasavallan tieteellistä ja teknologista yhteistyötä koskeva sopimus allekirjoitettiin 5 päivänä joulukuuta 1996, ja Euroopan yhteisön ja Etelä-Afrikan tasavallan tieteellistä ja teknologista yhteistyötä koskeva sopimus olisi hyväksyttävä, ON PÄÄTTÄNYT SEURAAVAA: 1 artikla Euroopan yhteisön ja Etelä-Afrikan tasavallan tieteellistä ja teknologista yhteistyötä koskeva sopimus hyväksytään yhteisön puolesta. Sopimuksen teksti on tämän päätöksen liitteenä. 2 artikla Sopimuksen 11 artiklan mukaisesti neuvoston puheenjohtaja ilmoittaa, että sopimuksen voimaantulon kannalta tarpeelliset menettelyt on Euroopan yhteisön osalta saatettu päätökseen. Tehty Brysselissä 10 päivänä marraskuuta 1997. Neuvoston puolesta E. HENNICOT-SCHOEPGES Puheenjohtaja (1) EYVL C 134, 29.4.1997, s. 7 (2) EYVL C 304, 6.10.1997
NEUVOSTON PÄÄTÖS,

tehty 24 päivänä heinäkuuta 1997,

kaksinkertaisen tarkkailun järjestelmän perustamista ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten alaan kuuluvien tiettyjen terästuotteiden viennille Venäjän federaatiosta Euroopan yhteisöön koskevan Euroopan yhteisön ja Venäjän federaation välisen sopimuksen tekemisestä kirjeenvaihtona (97/741/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,

ottaa huomioon komission ehdotuksen,

sekä katsoo, että

neuvoston päätöksellä 95/414/EY (1) ja komission päätöksellä 95/415/Euratom, EHTY (2) tehtiin Euroopan yhteisön, Euroopan hiili- ja teräsyhteisön sekä Euroopan atomienergiayhteisön ja Venäjän federaation (3) kauppaa ja kaupan liitännäistoimenpiteitä koskeva väliaikainen sopimus, joka tuli voimaan 1 päivänä helmikuuta 1996; Korfulla 24 päivänä kesäkuuta 1994 allekirjoitettu Euroopan yhteisöjen ja niiden jäsenvaltioiden sekä Venäjän federaation välinen kumppanuus- ja yhteistyösopimus korvaa voimaan tullessaan väliaikaisen sopimuksen, ja

komissio on saanut päätökseen neuvottelut Euroopan yhteisön ja Venäjän federaation välisestä kirjeenvaihtona tehtävästä sopimuksesta, jolla perustetaan kaksinkertaisen tarkkailun järjestelmä ilman määrällisiä rajoituksia tiettyjen EY:n ja EHTY:n perustamissopimusten alaan kuuluvien terästuotteiden viennille Venäjän federaatiosta Euroopan yhteisöön,

ON PÄÄTTÄNYT SEURAAVAA:

Ainoa artikla

Hyväksytään Euroopan yhteisön puolesta kaksinkertaisen tarkkailun järjestelmän perustamista ilman määrällisiä rajoituksia tiettyjen EY:n ja EHTY:n perustamissopimusten alaan kuuluvien terästuotteiden viennille Venäjän federaatiosta Euroopan yhteisöön koskeva Euroopan yhteisön ja Venäjän federaation välinen kirjeenvaihtona tehty sopimus.

Sopimuksen teksti on tämän päätöksen liitteenä.

Tehty Brysselissä 24 päivänä heinäkuuta 1997.

Neuvoston puolesta

M. FISCHBACH

Puheenjohtaja

(1) EYVL L 247, 13.10.1995, s. 1.

(2) EYVL L 247, 13.10.1995, s. 30.

(3) EYVL L 247, 13.10.1995, s. 2.
97/742/EHTY: Komission päätös, tehty 12 päivänä syyskuuta 1997, Euroopan hiili- ja teräsyhteisön ja Venäjän federaation välisen tiettyjen terästuotteiden kauppaa koskevan sopimuksen tekemisestä



Virallinen lehti nro L 300 , 04/11/1997 s. 0051 - 0051



KOMISSION PÄÄTÖS, tehty 12 päivänä syyskuuta 1997, Euroopan hiili- ja teräsyhteisön ja Venäjän federaation välisen tiettyjen terästuotteiden kauppaa koskevan sopimuksen tekemisestä (97/742/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, on kuullut neuvosta-antavaa komiteaa asiasta ja saanut neuvoston yksimielisen suostumuksen, sekä katsoo, että komissio aloitti 7 päivänä lokakuuta 1994 tehdyn neuvoston päätöksen seurauksena Venäjän federaation kanssa neuvottelut, joiden päämääränä on Euroopan hiili- ja teräsyhteisön perustamissopimukseen kuuluvien tiettyjen terästuotteiden kauppaa koskeva sopimus, ja sopimuksessa vahvistetaan tiettyjen terästuotteiden yhteisössä tapahtuvaa vapaaseen liikkeeseen luovutusta koskevat rajat vuosiksi 1997-2001 ottaen huomioon Venäjän federaation kaupan asteittaisen vapautumisen ja kilpailuedellytysten kehittymisen, minkä vuoksi on perusteltua poistaa määrälliset rajoitukset kokonaan, ON PÄÄTTÄNYT SEURAAVAA: Ainoa artikla 1. Hyväksytään Euroopan hiili- ja teräsyhteisön puolesta Venäjän federaation kanssa tehty sopimus tiettyjen terästuotteiden kaupasta. 2. Sopimuksen teksti on tämän päätöksen (1) liitteenä. Tehty Brysselissä 12 päivänä syyskuuta 1997. Komission puolesta Leon BRITTAN Varapuheenjohtaja (1) Ks. tämän virallisen lehden sivu 52.
97/743/EY, Euratom: Neuvoston päätös, tehty 27 päivänä lokakuuta 1997, talous ja sosiaalikomitean jäsenen nimeämisestä



Virallinen lehti nro L 301 , 05/11/1997 s. 0016 - 0016



NEUVOSTON PÄÄTÖS, tehty 27 päivänä lokakuuta 1997, talous ja sosiaalikomitean jäsenen nimeämisestä (97/743/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1994 ja 20 päivänä syyskuuta 1998 väliseksi toimikaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1), sekä katsoo, että edellä mainitussa komiteassa on vapautunut jäsenen paikka Werner Löwen erottua, mikä on annettu neuvostolle tiedoksi 14 päivänä toukokuuta 1997, ottaa huomioon Saksan hallituksen esittämät ehdokkaat, ja saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Renate Hornung-Draus nimetään Euroopan talous- ja sosiaalikomitean jäseneksi Werner Löwen tilalle tämän jäljellä olevaksi toimikaudeksi eli 20 päivään syyskuuta 1998 saakka. Tehty Luxemburgissa 27 päivänä lokakuuta 1997. Neuvoston puolesta R. GOEBBELS Puheenjohtaja (1) EYVL L 257, 5.10.1994, s. 20
97/752/EY: Komission päätös, tehty 31 päivänä lokakuuta 1997, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta Islannin osalta (ETA:n kannalta merkityksellinen teksti)



Virallinen lehti nro L 305 , 08/11/1997 s. 0069 - 0069



KOMISSION PÄÄTÖS, tehty 31 päivänä lokakuuta 1997, luettelosta kolmansista maista, joista jäsenvaltiot sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn päätöksen 94/278/EY muuttamisesta Islannin osalta (ETA:n kannalta merkityksellinen teksti) (97/752/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on viimeksi muutettuna direktiivillä 96/90/EY (2), ja erityisesti sen 10 artiklan, sekä katsoo, että Islannista tuotavaa kalajauhoa koskevat tätä nykyä Euroopan talousalueesta tehdyn sopimuksen liitteen I säännökset, ja on siis syytä kumota kaikki asiaa koskevat, ennen kyseistä sopimusta tehdyt päätökset, tältä osin on tarpeen muuttaa komission päätös 94/278/EY (3) erityisesti poistamalla Islanti sen liitteessä olevan II osan B kohdassa olevasta luettelosta, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 94/278/EY liitteessä olevan II osan B kohdasta rivi "(IS) Islanti". 2 artikla Tämä päätös on osoitettu kaikille jäsenvaltioille. Tehty Brysselissä 31 päivänä lokakuuta 1997. Komission puolesta Franz FISCHLER Komission jäsen (1) EYVL L 62, 15.3.1993, s. 49 (2) EYVL L 13, 16.1.1997, s. 24 (3) EYVL L 120, 11.5.1994, s. 44
97/748/EY: Komission päätös, tehty 27 päivänä lokakuuta 1997, yhteisön joidenkin hedelmäkasvien lisäys- ja taimiaineiston vertailukokeiden ja -määritysten järjestelyistä neuvoston direktiivin 92/34/ETY 20 artiklan 2 kohdan mukaisesti



Virallinen lehti nro L 303 , 06/11/1997 s. 0016 - 0016



KOMISSION PÄÄTÖS, tehty 27 päivänä lokakuuta 1997, yhteisön joidenkin hedelmäkasvien lisäys- ja taimiaineiston vertailukokeiden ja -määritysten järjestelyistä neuvoston direktiivin 92/34/ETY 20 artiklan 2 kohdan mukaisesti (97/748/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY (1), sellaisena kuin se on viimeksi jatkettuna päätöksellä 97/110/EY (2), ja erityisesti sen 20 artiklan 2 kohdan, sekä katsoo, että mainitun direktiivin mukaisesti jäsenvaltioissa on suoritettava näytteiden perusteella vertailukokeita ja -määrityksiä sen varmistamiseksi, että direktiivissä mainitut hedelmäkasvisukuihin ja -lajeihin kuuluvat kasvit ja niiden lisäysaineisto täyttävät kyseisen direktiivin vaatimukset ja edellytykset, tämän vuoksi on olennaista varmistaa erityisesti direktiivin täytäntöönpanon varhaisessa vaiheessa, että kokeisiin ja määrityksiin osallistuvat otokset edustavat asianmukaisella tavalla alkuperältään erilaista koko yhteisön tuotantoa ainakin joidenkin valikoitujen lajikkeiden osalta, tämän perusteella on suoritettava mansikoiden (Fragaria) lisäys- ja taimiaineiston osalta yhteisön vertailukokeita ja määrityksiä kauden 1997/1998 aikana, on tarpeen, että kaikki jäsenvaltiot osallistuvat yhteisön vertailukokeisiin ja -määrityksiin siinä määrin kuin niiden alueella tavanomaisesti lisätään tai pidetään kaupan mansikan lisäys- ja taimiaineistoa asianmukaisten johtopäätösten tekemiseksi, vertailukokeita ja määrityksiä suoritetaan erityisesti näiden lajien lisäys- ja taimiaineiston tutkimuksessa käytettävien teknisten menetelmien yhdenmukaistamiseksi, ja tässä päätöksessä säädetyt toimenpiteet ovat hedelmänsukuisia ja -lajisia kasveja ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisön vertailukokeita ja -määrityksiä suoritetaan kauden 1997/1998 aikana mansikoiden (Fragaria) lisäys- ja taimiaineistolle. 2. Kaikkien jäsenvaltioiden on osallistuttava yhteisön vertailukokeisiin ja -määrityksiin siinä määrin kuin niiden alueella tavanomaisesti lisätään tai pidetään kaupan mansikan lisäys- ja taimiaineistoa. 2 artikla Yhteisön vertailukokeita ja -määrityksiä koskevat yksityiskohtaiset järjestelyt ja näiden tulosten arvioimisen toteuttaa hedelmänsukuisia ja -lajisia kasveja ja lisäysaineistoa käsittelevä pysyvä komitea. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä lokakuuta 1997. Komission puolesta Franz FISCHLER Komission jäsen (1) EYVL L 157, 10.6.1992, s. 10 (2) EYVL L 39, 8.2.1997, s. 22
97/739/EY: Neuvoston päätös, tehty 6 päivänä lokakuuta 1997, Kyproksen tasavallan osallistumista yhteisön koulutus-, harjoittelu- ja nuoriso-ohjelmiin koskevien yhteisön ja Kyproksen tasavallan kahdenvälisten sopimusten tekemisestä



Virallinen lehti nro L 299 , 04/11/1997 s. 0021 - 0021



NEUVOSTON PÄÄTÖS, tehty 6 päivänä lokakuuta 1997, Kyproksen tasavallan osallistumista yhteisön koulutus-, harjoittelu- ja nuoriso-ohjelmiin koskevien yhteisön ja Kyproksen tasavallan kahdenvälisten sopimusten tekemisestä (97/739/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 126 ja 127 artiklan yhdessä sen 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen (1), sekä katsoo, että Euroopan unionin ja Kyproksen tasavallan assosiaationeuvoston 12 päivänä kesäkuuta 1995 antamassa päätöslauselmassa vahvistetaan liittymistä valmistelevan strategian tietyt osat, joihin kuuluu Kyproksen tasavallan osallistuminen yhteisön ohjelmiin, neuvoston päätöksen 94/819/EY (2), Euroopan parlamentin ja neuvoston päätöksen N:o 818/95/EY (3) ja Euroopan parlamentin ja neuvoston päätöksen N:o 819/95/EY (4) mukaisesti yhteisö on laatinut Euroopan yhteisön ammatillisen koulutuspolitiikan täytäntöönpanemiseksi toimintaohjelman, jäljempänä `Leonardo da Vinci -ohjelma`, ja hyväksynyt Nuorten Eurooppa -ohjelman kolmannen vaiheen ja perustanut yhteisön Sokrates-toimintaohjelman, edellä mainituissa päätöksissä ja vastaavasti niiden 9 artiklan 2 kohdassa, 7 artiklan 4 kohdassa ja 7 artiklan 3 kohdassa määrätään, että nämä ohjelmat ovat avoimia Kyproksen tasavallan osallistumiselle, komissio on Euroopan yhteisön puolesta neuvotellut kolme sopimusta, jotka antavat Kyproksen tasavallalle mahdollisuuden osallistua näihin ohjelmiin, ja sopimukset olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kyproksen tasavallan väliset kolme sopimusta Kyproksen tasavallan osallistumisesta Leonardo da Vinci-, Nuorten Eurooppa- ja Sokrates-ohjelmiin. Sopimuksen tekstit ovat tämän päätöksen liitteenä. 2 artikla Komissio edustaa yhteisöä sopimusten 7 artiklassa määrätyssä sekakomiteassa. 3 artikla Neuvoston puheenjohtaja tekee yhteisön puolesta sopimusten 14 artiklassa määrätyt ilmoitukset. 4 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 6 päivänä lokakuuta 1997. Neuvoston puolesta J. POOS Puheenjohtaja (1) EYVL C 267, 3.9.1997, s. 45 (2) EYVL L 340, 29.12.1994, s. 8 (3) EYVL L 87, 20.4.1995, s. 1 (4) EYVL L 87, 20.4.1995, s. 10